**Tárgy: a Helyi Esélyegyenlőségi Program áttekintése**

**E L Ő T E R J E S Z T É S**

**Csemő Község Képviselőtestületének**

**2022. szeptember 06-án tartandó ülésére**



**Tisztelt Képviselő-testület!**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 31. § (1) bekezdése értelmében a község, a város és a főváros kerületeinek önkormányzata (a továbbiakban: települési önkormányzat) ötévente öt évre szóló helyi esélyegyenlőségi programot fogad el.

Csemő Község Önkormányzata (a továbbiakban: Önkormányzat) a 2018-2023 időszakra vonatkozó Helyi Esélyegyenlőségi Programját (továbbiakban: HEP) 2018. november 20. napján fogadta el a 67/2018. (XI. 20.) Kt. határozatával.

Az Ebktv. 31. § (4) bekezdése szerint a helyi esélyegyenlőségi program időarányos megvalósulását, illetve a (2) bekezdésben1 meghatározott helyzet esetleges megváltozását kétévente át kell tekinteni, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

A HEP első felülvizsgálata 2020. évben vált aktuálissá. Dr. Makkos Nándor esélyegyenlőségi mentorral együttműködve a HEP-et áttekintettük, és azon az időközben történt változásokat (intézményi és jogszabályi változások, új ellátási formák stb.) átvezettük. Az ily módon felülvizsgált HEP-et és az ahhoz kapcsolódó intézkedési tervet, a veszélyhelyzet kihirdetéséről szóló 478/2020 (XI.3.) Korm. rendeletre tekintettel, a polgármester hagyta jóvá 50/2020. (12. 17.) határozatával.

**A HEP felülvizsgálata az idei évben ismét aktuálissá vált. Figyelemmel arra, hogy a 2023. évben új HEP-et kell alkotni, az esélyegyenlőségi mentorral egyeztetve javaslom a hatályos dokumentum módosítás nélküli helybenhagyását.**

Kérem a T. Képviselő-testületet az előterjesztés megtárgyalására, és a határozati javaslat elfogadására.

**…/2022. (09. 06.) határozat**

Csemő Község község Önkormányzatának Képviselőtestülete) Csemő község Helyi Esélyegyenlőségi Programját (továbbiakban: HEP) áttekintette, és azt módosítás nélkül helyben hagyja azzal, hogy 2023-ban új HEP-et készít.

Határidő: azonnal és folyamatos

Felelős: dr. Kovács Tímea esélyegyenlőségi referens

Csemő, 2022. augusztus 31.

Dr. Lakos Roland

polgármester